Ribe Stifts Adresseaviser, 1845-10-20
Følgende forhandledes: 1. Formanden meddeelte Underretning om, at efterat han under 15. Juli d. A. fra Finantserne havde modtaget de 6000 Rbd., der ere laante til Opførelse af et Ting- og Arresthuus i Holsted, blev Amtets Repartitionsfond refunderet dens i Anledning af dette Bygningsarbeide gjorte Forskud tilligemed Renter, ialt 3,088 Rbd. 45 s. Efterat det dernæst ved en af Formanden forfattet Balance, var oplyst, at Laanet ikke i det Hele vil tilstrække til samtlige Omkostninger, hvilket hidrører fra, at flere Ting, der deels ere anskaffede, deels forestaae, koste meer end der dertil, udenfor den egentlige Licitationssum, var beregnet, og adskilligt er tilkommet, som ikke var paatænkt, saasom Tagrender m. v., blev det vedtaget, at Repartitionsfonden forskyder disse uventet tilkomne eller tilkommende Udgivter, der anslaaes til nogle hundrede Rigsbankdaler, imod af Forskudet at erholde Rente, og da det ifølge den kongel. Resolution af 24. April 1844 paaligger Amtstuen at opkræve det aarlige Afdrag af Laanet, overdrog man til Amtmanden at meddele Amtstuen, i denne Henseende det Fornødne, saaledes at den med Afgivten til Repartitionsfonden for det første Halvaar 1846, tillige opkræver af Gjørding-Malt Herreders fri og ufri Hartkorn og Mølleskyld halvt mod Ager og Eng, et Afdrag paa Kapitalen af 500 Rbd., til Rente for et Aar 240 Rbd., samt til Dækning af Repartitionsfondens eventuelle Forskud 660 Rbd., altsaa i det Hele til den fornævnte Skattetermin 1400 Rbd. Af det saaledes indkomne Beløb, foranstalter Amtmanden den fornødne Udbetaling til Finantserne og Repartitionsfonden, og aflægger derfor Rigtighed i Amtsraadet, ligesom der og for Fremtiden forholdes paa samme Maade i det Amtmanden hvert Halvaar opgiver Amtstuen, hvormeget der skal opkræves indtil Gjelden er betalt. Forøvrigt vedtog man, forinden nogen Bestemmelse tages angaaende det fremtidige Opkrav af Udgivterne til Bygningens og Jnventariets Vedligeholdelse og Bestyrelsen af Raadstuefonden herover at indhente Herredsfogdens Erklæring. 2. Ved Grundforbedringsarbeidet paa den mindre Landevei mellem Høyer og Tønder var der, siden Amtsraadets sidste Møde, indtraadt ikke faae Vanskeligheder, der havde gjort det nødvendigt, formedelst Umuligheden af at tilveiebringe harpet Gruus indenfor den i Overslaget calculerede Distance, samt da Afstanden udenfor den i Overslaget dragne Linie, var saa betydelig, at Omkostningerne ville være stegne for høit, at afvige fra Overslaget, hvorefter det ved en i Møgeltønder med Entrepreneurerne truffen Overeenskomst blev bestemt, at et større Antal naturligt og et mindre Qvantum harpet Gruus skulde leveres; dog, ogsaa for Tilveiebringelsen af dette formindskede Qvantum harpet Gruus, har der fra Tønder Amts Side mødt Hindringer, der vel nu ere fjernede, men som dog i nogen Tid foranledigede Standsning i Arbeidet. Endnu er det vist, om man ikke af Mangel paa Gruus, som er tjenlig til Harpning, vil blive nødsaget til at benytte naturligt Gruus, i hvorlidet Veien end er tjent med dette Material allene til Dækning. Ligesom Amtmanden, saavel ved Afgjørelsen af disse Vanskeligheder, som i Anledning af flere uforudseete Udgivter ved det omhandlede Arbeide, har benyttet Amtsraadsmedlem, Landmaaler Holms Assistance, saaledes haaber han og, at denne ikke vil nægtes fremdeles. 3. Den fra Amtets Repartitionsfond under 12. Marts d. A., til interimistisk Forretning af den kongelige Kasse indbetalte Sum 6000 Rbd., er efter Raadets Beslutning under Nr. 49 den 1. Julii sidst, tilbagebetalt Fonden afvigte 16. August, tilligemed Renter 74 Rbd. 21 s.